google/wiki40b huggingface dataset:
Ústav hudobnej vedy Slovenskej akadémie vied

Dejiny

Ústav vznikol v roku 1943 ako Hudobnovedný ústav. Od roku 1951 nesie názov Ústav hudobnej ved. V roku 1953 sa stal súčasťou novozaloženej Slovenskej akadémie vied. V rokoch 1973 až 1990 fungoval ako súčasť Umenovedného ústavu SAV, od roku 1990 je opäť samostatným ústavom.

Činnosť

Ústav sa venuje „základnému výskumu hudby a hudobnej kultúry v regionálnych, národných a európskych kontextoch. Vedecko-výskumná koncepcia vychádza z rozvíjania všetkých troch vedných disciplín/oblastí muzikológie: historickej hudobnej vedy, etnomuzikológie a systematickej hudobnej vedy.“
Je tiež školiacim pracoviskom doktorandského štúdia v odbore muzikológia.

Edičná činnosť

Ústav vydáva recenzovaný odborný časopis Musicologica Slovaca. Časopis bol založený v roku 1969, obnovený v roku 2010. Vychádza dvakrát za rok a „zverejňuje výsledky základného a aplikovaného výskumu z oblasti historickej hudobnej vedy, etnomuzikológie a systematickej hudobnej vedy“. Vydáva tiež Corpus Musicae Popularis Slovacae, národnú edíciu „ľudových piesní a inštrumentálnej hudby z územia Slovenska a z prostredia Slovákov v zahraničí". V roku 2002 vyšiel prvý zväzok so zápismi piesní a hudby z Podpoľania.
Avranville

Poloha

Obec má rozlohu 10,89 km². Najvyšší bod je položený 442 m n. m. a najnižší bod 327 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skafion

Skafion (starogr. σκάφιον – skafion) je typ starogréckej keramickej nádoby.
Ženy v starovekom Grécku vykonávali svoju potrebu (v súkromí svojej izby alebo v komore) do nádoby zvanej skafion (i v malej búdke na nenápadnom mieste na dvore, v ktorej bola lavička).).
Skafion (väčšinou keramický ale i z kovu) mal zrejme tvar člna alebo omáčnika (používal sa od 5. stor. pred Kr.), podobne ako bordaloue, ktorý dostal svoje meno po francúzskom jezuitovi Louisovi Bourdaloueovi zo 17. storočia. Ten sa preslávil veľmi dlhými kázňami. Aby jeho poslucháčky nemuseli odchádzať na toaletu, začali používať keramický nočník, do ktorého mohli vykonať potrebu i postojačky pod sukňou (sukňami). Grécke ženy boli odeté do dlhého chitónu a špongia (morská huba) im slúžila ako toaletný papier (po použití sa umyla).
Štefan Tatarko

Životopis

Študoval na Vojenskej akadémii v Hraniciach, na Vysokej škole vojenskej v Prahe. Dôstojník československej armády na rôznych miestach republiky. Počas Slovenského štátu blízky spolupracovník ministra Národnej obrany generála F. Čatloša. Od 1943 plukovník generálneho štábu, náčelník štábu Ministerstva národnej obrany v Bratislave. V čase príprav SNP nebol prepojený na vojenské ústredie. Počas SNP náčelník Civilnej protileteckej obrany a brannej výchovy v Banskej Bystrici (1944). Po oslobodení a od roku 1950 pracovník rozličných podnikov. Zatknutý, odsúdený a väznený, degradovaný.
Bomfunk MC’s

Bývalí členovia

Ismo Lappalainen aka DJ Gismo (DJ) (1998 – 2002) Andy Barton a.k.a Skeeta (Dance a MC) (1998 – 2008)
Sinotibetské jazyky

Sinotibetské jazyky alebo sino-tibetské jazyky alebo mierne zast. čínsko-tibetské jazyky (v minulosti označované ako indočínske jazyky, neskôr ako tibetočínske jazyky) je jazyková rodina zahŕňajúca asi 340 jazykov a 1,3 miliardy hovoriacich v Číne, Taiwane, Mjanmarsku, Singapure, priľahlých Himalájach a Bangladéši.
Pachoľa

Lavínové žľaby

Pre svoj skalnatý profil zo strany Spálenej doliny do doliny nespadá žiaden lavínový žľab. Opačne to však je zo strany Hlbokej doliny a doliny Parichvost, kde je terén hôľnatý, takže môže do nich spadať viacero žľabov. Najväčší počet lavínových žľabov spadá do časti Plačlivé nad Vrecom.

Výhľady

Pre svoju výhodnú polohu Pachoľa poskytuje nádherné výhľady prakticky na všetky svetové strany – na Baníkov, Spálenú, Baranec, Osobitú aj Liptovskú kotlinu.
Konštruktivistická logika

Konštruktivistická logika je smer v logike, ktorý pripúšťa existenciu objektov len vtedy, ak sa dajú (podľa určitých pravidiel) skonštruovať. Konštruktivistická logika neuznáva nepriamy dôkaz (zákon vylúčenia tretieho) v nekonečných množinách.
Cazoulès

Poloha

Obec má rozlohu 3,52 km². Najvyšší bod je položený 294 m n. m. a najnižší bod 84 m n. m.

Obyvateľstvo

Počet obyvateľov obce je 457 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Triedny boj

Triedny boj (alebo Triedny konflikt) je, predovšetkým v marxizme, boj medzi spoločenskými triedami, ktorých záujmy sú nezlučiteľné alebo si navzájom odporujú. Teória triedneho boja sa zvyčajne spája s komunistickou tézou, že v kapitalistickej priemyselnej spoločnosti nevyhnutne nastáva konflikt medzi proletariátom (čiže robotníckou triedou, ktorá svojou prácou zabezpečuje výrobu tovaru a za túto prácu dostáva mzdu) a buržoáziou, t. j. strednou a vyššou triedou vlastníkov kapitálu, teda výrobných prostriedkov, ktorých využívanie na výrobu tovaru jej prináša zisk. 
Karol Marx a Fridrich Engels v ich knihe Manifeste komunistickej strany a v ďalších spisoch tvrdili, že proletariát nedostáva spravodlivý podiel z výnosov svojej práce - inými slovami, že kapitalistickí podnikatelia vyplácajú robotníkom v mzdách iba zlomok skutočnej hodnoty ich práce a zvyšok si nechávajú pre seba. Marx a Engels boli presvedčení, že tento ekonomický vzťah je forma vykorisťovania a že vlastníctvo výrobných prostriedkov by malo z rúk buržoázie prejsť do kolektívneho vlastníctva  proletariátu. To si však žiada revolučné zmeny v štáte a spoločnosti s cieľom jednak zbaviť buržoáziu výrobných prostriedkov a jednak znemožniť zásah štátu na ochranu buržoázneho majetku pred vyvlastnením.
Kontinentálny pohár v ľadovom hokeji 2001/2002

Ročník 2001/2002 bol piatym ročníkom Kontinentálneho pohára v ľadovom hokeji. O trofej bojovalo 49 tímov z 26 krajín. Trval od 21. septembra 2001 do 13. januára 2002.

1. kolo

Zápasy šiestich skupín prvého kola sa hrali v dňoch 21.-23. septembra 2001.

2. kolo

V zápasoch druhého kola sa predstavili okrem nasadených tímov a hostiteľských celkov aj víťazi skupin z prvého kola. Zápasy sa hrali od 19. do 21. októbra 2001.

3. kolo

Tretie kolo sa hralo v troch skupinách, v každej sa predstavili po dvaja víťazi z druhého kola, domáci celok a jeden nasadený tím. Hralo sa 23.-25. novembra 2001.

Finálový turnaj (Zürich, Švajčiarsko)

Víťazi skupín tretieho kola a obhajca titulu, domáci celok ZSC Zürich Lions odohrali finálový turnaj 12. a 13. januára 2002. Hralo sa play-off spôsobom.
Casina (dráma)

Casina je jedna z hier latinského dramatika Tita Maccia Plauta. Zápletkou hry je konflikt otca a syna o tú istú ženu a vtipné odhalenie pokusu o neveru manželkou.

Dej

Dej komédie sa odohráva v Aténach. Casina je krásne dievča, ktoré našli ako malé bábätko pred svojimi dverami Lysidamus a jeho žena Cleostrata a vychovali ako slúžku. Lysidamov syn Euthynicus sa do Casiny zamiluje a chce si ju vziať za ženu, ale Lysidamus chce získať krásku pre seba. Vymyslí si lož, ktorou chce dostať Euthynica z domu a vydať Casinu za svojho sluhu Olympia. Verí, že takto oklame aj svoju ženu aj svojho syna a bude si môcť z Casiny urobiť svoju milenku. Cleostrata sa návrhu na sobáš postaví a praje si, aby sa Casina vydala za jej sluhu Chalina.
Lysidamus a Cleostrata sa rozhodnú žrebovať o to, koho si Casina vezme a Lysidamus vyhrá. Cleostrata a jej sluhovia vymýšľajú jeden plán za druhým, aby oddialili sobáš. Nakoniec sa Cleostrata dozvie o manželovom zámere vyspať sa s Casinou. Prestrojí Chalina za Casinu a keď sa s ním Lysidamus stretne v tme spálne susedného domu, kde má k afére dôjsť, je odhalený a ponížený. Cleostrata ho milostivo príjme nazad k sebe. V epilógu sa publikum dozvie, že po návrate domov sa Euthynicus s Casinou skutočne ožení a že Casina bola slobodné aténske dievča, nie otrokyňa, takže v jej zväzku jej nič nebráni.
Česko Slovenská SuperStar (2009)

Moderátori

Celú súťaž moderuje Leoš Mareš z Česka a Adela Banášová zo Slovenska.

Porota

Medzinárodné je aj zastúpenie poroty – za českú stranu zasadli za porotcovský stôl Ondřej Hejma a Marta Jandová, za slovenskú Dara Rolins a Pavol Habera.

Úvodné castingy

Do úvodných castingov sa prihlásilo celkom 11575 súťažiacich. Prebehli 4 castingové kolá, ktoré sa konali v Brne, Bratislave, Prahe a Košiciach.

Divadlo

Do tejto časti súťaže bolo postupným vyraďovaním vybraných 120 súťažiacich, z ktorých ďalším vyraďovaním porota vyberie 24 semifinalistov.

Semifinále

Do tejto časti postúpilo 24 semifinalistov, ktorých vybrala porota v časti „Dlhá cesta“. Od tejto časti, o osude súťažiacich rozhodujú len diváci svojimi SMS hlasmi.

Finále

Do finále postúpilo 12 súťažiacich zo semifinále. Týchto 12 súťažiacich tvoria 3 slovenskí chlapci, 3 českí chlapci, 3 slovenské dievčatá a 3 české dievčatá. Na konci každého finálového kola budú súťažiaci spievať hymnu Česko Slovenskej SuperStar s názvom „Príbeh nekončí“. Každé finálové kolo má nejakú tému.

5. finále: „Karel Gott a duetá“

V tomto kole bol ako hosť osobne prítomný Karel Gott.
Um

Um je schopnosť alebo súbor schopností tvoriť alebo pretvárať rôzne (najmä kognitívne a regulatívne) významové útvary a manipulovať či operovať nimi. Keďže sa um tematizoval a tematizuje pri intervencii najrozmanitejšich a často vzájomne sa nekontrolovateľne prestupujúcich pojmov a predstáv, i jeho obraz v každodennom vedomí, vedách, filozofii, náboženstvách sa značne odlišuje a jeho obrysy bývajú značne neostré. S pojmom umu úzko súvisí (napr. ako synonymum, nadpojem atď.) pojem rozumu.
Um je teoretická alebo praktická schopnosť človeka uchopiť realitu pojmami. V tomto zmysle je umové myslenie totožné s diskurzívnym poznaním.
Um je podľa Immanuela Kanta je zložka vedomia, schopnosť produkovať predstavy alevo aktívna duchovná činnosť produkovanie predstáv. Čistý um je zdrojom apríórnych pojmov (kategórií) a zásad (axióm) ako základov skúsenosti a jej objektov.
Chloristan draselný

Výroba

Chloristan draselný sa vyrába dvojitou rozkladovou reakciou s chloristanom sodným a chloridom draselným. Chloristan sodný sa vyrába anodickou oxidáciou chloridu sodného.

V lekárstve

Chloristan draselný môže byť použitý ako účinný antityroid na liečenie hypertyroidizmu, väčšinou v kombinácií s iným liekom.
La Crouzille

Poloha

Obec má rozlohu 18,6 km². Najvyšší bod je položený 663 m n. m. a najnižší bod 491 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meteoroid

Meteoroid je relatívne malý (od veľkosti zrnka piesku po balvan) fragment úlomkov v slnečnej sústave. Po vstupe meteoroidu do Zemskej atmosféry dochádza k svetelnému úkazu vytvorenému vďaka tlakom na vzduch (napriek všeobecnému názoru s tým trenie nemá nič spoločné) a následnej ionizácii čiastočiek vzduchu. Tento jav sa volá meteor alebo padajúca hviezda. Ak nejaká časť meteoru vydrží celú cestu dole na zemský povrch, nazýva sa meteorit.
Niekedy sa stáva, že teleso len preletí hornými vrstvami atmosféry Zeme a zasa sa vráti nazpäť do kozmického priestoru. V takom prípade ide o tzv. dotyčnicový meteoroid.
Condat (Lot)

Poloha

Obec má rozlohu 6,12 km². Najvyšší bod je položený 249 m n. m. a najnižší bod 116 m n. m.

Obyvateľstvo

Počet obyvateľov obce je 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reinhard Heydrich

Mladosť

Narodil sa v Halle nad Sálou neďaleko Lipska. Jeho otec bol hudobný skladateľ a riaditeľ hallského konzervatória. V období po skončení prvej svetovej vojny sa stal v roku 1920 členom Freikorpsu a bojoval proti boľševickej revolúcii v Nemecku. Po absolvovaní gymnázia v rokoch 1922 – 1930 nastúpil k námorníctvu, z ktorého bol roku 1931 prepustený (po predchádzajúcej milostnej afére s dcérou istého dôstojníka). Heydrich vo voľnom čase hrával na husle a šermoval. V šerme bol dokonca neskôr niekoľkonásobný majster SS.

Kariéra v nacistickej strane

Od roku 1931 bol členom NSDAP a SS. Podieľal sa na organizovaní SS v Hamburgu. Čoskoro sa osvedčil a vďaka svojmu tvrdému postoju bol prezývaný „blonďavý diabol“.  V roku 1932 bol poverený vedením bezpečnostnej služby Sicherheitsdienst (SD). Roku 1934 sa zúčastnil „noci dlhých nožov“. V roku 1939 bol pod jeho vedením vytvorený Hlavný úrad ríšskej bezpečnosti (Reichssicherheitshauptamt, RSHA).
V rokoch 1939 – 1941 bol rezervným stíhacím pilotom Luftwaffe, podnikol dokonca niekoľko bojových letov, ale nebol veľmi úspešným pilotom. Hitler mu vzhľadom na nebezpečenstvo jeho zostrelenia, či zajatia ďalšie bojové lety zakázal.
V roku 1941 sa stal zastupujúcim ríšskym protektorom pre Protektorát Čechy a Morava. 20. januára 1942 predsedal konferencii vo Wannsee, na ktorej pätnásť vysokých nemeckých funkcionárov rozhodlo o konečnom riešení židovskej otázky.
Nižšia šľachta

Nižšia šľachta sú nižšie sľachtické vrstvy, napríklad na Slovensku kurialistii, predialisti a armalisti.
Roches-sur-Marne

Poloha

Obec má rozlohu 7,87 km². Najvyšší bod je položený 215 m n. m. a najnižší bod 147 m n. m.

Obyvateľstvo

Počet obyvateľov obce je 572 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sojuz 40

Priebeh letu

Loď odštartovala 14. mája 1981 z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 191 – 269 km, bez problémov fungoval aj systém automatického približovania. K spojeniu lode so stanicou nastalo večer 15. mája. V čase ich príletu fungovala stanica už tri a pol roku.

Práca na stanici

Medzinárodná posádka strávila na stanici sedem pracovných dní, v rámci ktorých bolo vykonaných celkom 23 experimentov.
Rhinoceros (pieseň)

Hudobné video

Video bolo režírované Angelou Conway, ktorá na tomto poste pracovala aj na videu ku singlu „Siva“. Video sa skladá z niekoľkých častí. V purpurovej miestnosti môžeme vidieť D'arcy Wretzky ako sa hrá sediac za stolom s pingpongovou loptičkou. Zaujímavý efekt bol dosiahnutý prehratím záberov spomalene a následným prehraním opačne. V tej miestnosti tak isto hrajú všetci spoločne. Na niektorých záberoch je vidieť ako hrá bubeník Jimmy Chamberlin na gitaru a basgitaristka D'arcy Wretzky na tamburínu, čo môže diváka zmiasť, že Chamberlin je gitarista a D´arcy bubeníčka. Avšak na gitary hrajú zároveň aj Billy Corgan a James Iha, čo by znamenalo, že v skupine nie je basgitarista. V iných záberoch je použitý záznam z koncertu a zábery skupiny v Hyde Parku v Lodnýne. Tieto zábery boli spravené, aby doplnili chabý použitý koncertný záznam.
Deimos (mesiac)

Opis mesiaca

Mesiac Deimos, veľmi nepravidelného tvaru, je s najväčšou pravdepodobnosťou zachytenou planétkou, pochádzajúcou z oblasti hlavného pásu planétok. Zachytená bola zrejme vzájomnou kombináciou gravitačných porúch spôsobených Jupiterom a samotným Marsom. Na základe spektroskopických meraní sa podobá planétkam typu C, ktorých zloženie sa blíži uhlíkatým chondritom, čomu nasvedčuje aj nízka hustota objektu. Dá sa očakávať, že bude obsahovať veľké množstvo uhlíka a uhlíkatých (organických) látok.
Povrch je pokrytý krátermi, pozostatkami jeho bombardovania v minulosti, ktoré sú väčšinou čiastočne zaplnené regolitom, takže jeho povrch je pomerne hladký. Na povrchu Deima je veľká nepravidelná priehlbina s priemerom okolo 10 km, ktorá je alebo pozostatkom veľkého impaktu, alebo naopak stopou po vzniku tohto mesiaca splynutím dvoch menších telies. Dva najväčšie krátery, jediné doteraz pomenované, oba s priemerom okolo 3 km, nesú mená Swift (pozri odsek „Deimos v literatúre“) a Voltaire.

Pozorovanie na mieste

Pri pohľade z Deima by Mars vyzeral tisíckrát väčší a štyristokrát jasnejší ako spln pozemského Mesiaca pri pozorovaní zo Zeme.
Naopak Deimos pozorovaný z povrchu Marsu (je vidieť iba do areografických šírok približne 82,7º) má zdanlivý priemer iba 2,5 oblúkovej minúty, teda voľnému oku by pripadal ako pomaly sa pohybujúca hviezda. Už v malom ďalekohľade by však bolo možné pozorovať jeho fázy. Pri „splne“ žiari porovnateľne s planétou Venuša, v „prvej“ alebo „poslednej štvrti“ je jeho hviezdna veľkosť porovnateľná s hviezdou Vega. Vzhľadom na to, že obieha Mars pomalšie, ako je rýchlosť rotácie Marsu okolo osi, vychádza na východe a zapadá na západe. Pri pozorovaní na rovníku je doba medzi východom a západom Deima približne 2,7 dňa.

Kozmický prieskum

Prvé snímky tohto mesiaca zblízka vyhotovili v roku 1977 sondy Viking 1 a Viking 2. Družicová časť prvej z nich sa priblížila k tomuto mesiacu až na 50 km, pričom získala snímky s rozlíšením až 3 m. Z gravitačného pôsobenia mesiacov Marsu na obežné dráhy sond boli pomerne presne stanovené ich hmotnosti (s relatívnou chybou okolo 7 %).

Deimos v literatúre

Anglický spisovateľ Jonathan Swift vo svojich Guliverových cestách popisuje objav dvoch mesiačikov Marsu hvezdármi vymyslenej zeme Laputa. Swiftov satirický román vyšiel prvýkrát v roku 1726, teda poldruhého storočia pred skutočným objavom Fobosu a Deima a žiadny vtedajší hvezdársky ďalekohľad nebol dostatočne výkonný, aby mohol skutočné mesiace odhaliť.
Český spisovateľ sci-fi J. M. Troska v prvom dieli trilógie Zápas s nebem (prvé vydanie 1940) popisuje let svojich hrdinov na prieskum Deima.
Pristátie pilotovanej expedície na Deime popisuje Kim Stanley Robinson v románe Green Mars (Zelený Mars, prvé angl. vydanie v r. 1993).
Harry Morgan

Životopis

Narodil sa v Detroite v štáte Michigan. V roku 1933 vyštudoval Muskegon High School. V roku 1937 debutoval v divadle v New Yorku. Vo filmoch hral najskôr ako "Henry Morgan" a neskôr "Harry Morgan".
Najväčšiu slávu mu získal seriál M*A*S*H, kde najprv hral bláznivého generála a neskôr plukovníka Pottera. V roku 1980 získal za postavu Shermana T. Pottera cenu Emmy. V roku 1983 po skončení 11. série seriálu M*A*S*H bol jedným z tých, ktorí chceli pokračovať v natáčaní ďalších dielov, ale hlavní herci seriálu už ďalej natáčať nechceli. Vznikol preto nový seriál After M*A*S*H. Ďalej vystupoval napríklad v animovanom seriáli Simpsonovci, alebo vo filme Záťah. Od roku 2002 bol na dôchodku.
Zomrel 7. decembra 2011 vo svojom dome v Brentwoode na zápal pľúc vo veku 96 rokov.
Hudobná a tanečná fakulta Vysokej školy múzických umení v Bratislave

Hudobná a tanečná fakulta Vysokej školy múzických umení (HTF VŠMU) je jednou z fakúlt Vysokej školy múzických umení v Bratislave. Od svojho založenia v roku 1949 do roku 1992 niesla meno Hudobná fakulta (HF). Fakulta sídli v budove starého rozhlasu na Zochovej ulici č. 1.
Hudobná fakulta rozvíja vzdelávaciu, umeleckú a vedeckú činnosť v hudobnej oblasti a vytvára pre tieto činnosti primerané podmienky. Spolupracuje s inými umeleckými školami, kultúrnymi a spoločenskými subjektami doma aj v zahraničí. Jej absolventi patria medzi popredných sólových a orchestrálnych hudobníkov pôsobiacich na Slovensku i v zahraničí.

Rozvoj medzinárodnej spolupráce

Od roku 2008 viedla Centrum výskumu prof. Markéta Štefková, ktorá ďalej výrazne posunula medzinárodnú spoluprácu: s Múzeom J. Haydna v Eisenstadte, Spoločnosťou J. N. Hummela vo Weimare, Metodickým centrom JAMU v Brne, s HAMU v Prahe, Konzervatóriom J. Haydna v Eisenstadte, Hochschule für Musik und Theater v Hannoveri, Hochschule für Musik F. Liszt Weimar, Hochschule für Musik Graz. Významné je spoluorganizovanie medzinárodných klavírnych súťaží J. N. Hummela v Bratislave, sympózií, vedeckých konferencií v rámci Dní J. N. Hummela v Bratislave či medzinárodného interaktívneho podujatia POCTA FCH 2010 na oslavu 200. výročia narodenia Fryderyka Chopina v Bratislave a i. Od roku 2011 je vedúcou Centra výskumu HTF VŠMU Mgr. Ivica Liszkayová, PhD.
Zdanie

Zdanie (po grécky doxa, po nemecky Schein) je javenie sa vecí ako niečo iné, než v skutočnosti (v podstate) sú. Zdá sa nám, že palica ponorená do vody je zlomená, že Slnko obieha okolo Zeme, že je väčšie, keď zapadá, ako keď kulminuje, že more je uprostred vyššie než pri brehu atď.
Stará voda (prítok Hnilca)

Prameň

Tečie vo Volovských vrchoch, v geomorfologickom podcelku Zlatý stôl, severne od kóty 1 244,5 m v hlavnom hrebeni pohoria (spojnica Volovec - Biele skaly), v nadmorskej výške cca 1 130 m n. m.

Opis toku

Od prameňa tečie sprvu na krátkom úseku na severozápad, vytvára výrazný oblúk smerujúci na západ, potom sa stáča na východ a po pribratí Bieleho potoka na sever. Preteká Starovodskou dolinou, na strednom toku sa esovito ohýba, najprv tečie na východ a potom na severovýchod. Po pribratí Sedlového potoka sa definitívne stáča a ďalej už tečie na sever cez intravilán obce Stará Voda, kde priberá Kubovský potok. Napokon ešte podteká železničnú trať Červená Skala – Margecany i cestu II. triedy č. 546 a severne od spomenutej obce sa vlieva do Hnilca.

Ústie

Do Hnilca ústi na katastrálnom území obce Stará Voda, severne od jej intravilánu, v nadmorskej výške približne 487 m n. m.
Alaincourt (Aisne)

Polohopis

Alaincourt má rozlohu 5,9 km². Najvyšší bod je položený 109 m n. m. a najnižší bod 57 m n. m.

Obyvateľstvo

Alaincourt má 499 obyvateľov (2009).
Graf vývoja obyvateľstva:
Zdroje: INSEE
Bonnétable

Poloha

Obec má rozlohu 40,08 km². Najvyšší bod je položený 167 m n. m. a najnižší bod 77 m n. m.

Obyvateľstvo

Počet obyvateľov obce je 4 041 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ING banka Budapešť

ING banka Budapešť je banka v Budapešti.

Poloha

Nové riaditeľstvo ING sa nachádza v centre Budapešti, na Ulici Gy. Dózsu oproti parku Városliget, v historickej zástavbe. Priľahlé budovy: jedna modernistická, z 50-tych rokov 20. storočia, druhá eklektická vila z 19. storočia slúžia ako výborný porovnávací kontext spojenia súčasnej architektúry s tradičnou architektúrou v Budapešti.

Hmotovo-priestorová kompozícia

Hmota sa skladá z troch objektov, ktoré sú spojené zasklenými átriami.. Koncept zoskupujúcich sa kancelárskych boxov, ktoré majú výhľad do átria, umožnili modernú organizáciu priestoru administratívnej budovy. Vysokokvalitná budova, je nielen osobitná, ale zároveň aj funkčná.

Dispozičné riešenie

Objekt je funkčne zónovaný po vertikále. Budova má 3 podzemné podlažia, ktoré sú určené na parkovanie. Na partery sa nachádzajú verejné funkcie, ako reštaurácia a banka. Ďalších 6 podlaží tvoria kancelárske priestory a zasadacie miestnosti.

Exteriér

Úprava fasády potvrdzuje kompozičné riešenie, detaily, materiálové riešenie súčasnej architektúry. Nemá tradičné otvory, vzhľadovo vytvára dojem línie. Tvorí ju reflexná oceľ a sklenená štruktúra fasády, vytvára sa tak kontrast, reflexia a transparentnosť. Táto kombinácia umožňuje meniacu sa hru vizuálnych efektov odrážajúceho sa svetla. Tento obraz sa mení od polohy pozorovateľa k budove.

Interiér

Novodobé je aj riešenie oslnenia pracovných priestorov. V kanceláriách je maximálne osvetlenie dosiahnuté metalickým stropom a zabudovanými svietidlami v jednej rovine bez lemu.
Budova úspešne prispieva k sofistikovanej premene mesta z historického na súčasné.
Latrille

Poloha

Obec má rozlohu 6,84 km². Najvyšší bod je položený 187 m n. m. a najnižší bod 132 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE